《用前韵作招许主簿》
宋代·程俱

风骚无复见黄初，尚想应刘载后车。病骨不知缘底事，愁眉时得为君舒。

动人春色来随燕，入眼溪流静见鱼。祇有此中多好句，可来茅阁试凭虚。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。